Senati amerikan kundër legalizimit të të rinjve pa dokumenta
Shumë nga të rinjtë janë sjellë në SHBA në moshë të mitur nga prindër pa status imigrimi
thotë ky i ri, i cili si shumë të tjerë përballet me largimin e detyruar nga SHBA, ndonëse është rritur e arsimuar këtu. Një projekt-ligj i hartuar thuajse që 10 vjet më parë pati si qëllim që ta ndryshonte këtë situatë, duke iu dhënë mundësinë imigrantëve nën 36 vjeç që të fitojnë statusin ligjor nëse hyjnë në shkolla ose shërbejnë në ushtri. I ashtuquajturi Dream Act (Ligji për të realizuar ëndrrën) pati mbështetje të gjerë, si nga politikanë konservatorë ashtu edhe liberalë, si përfaqësues të ushtrisë amerikane ashtu edhe akademikë, si Robert J. Birgeno, rektori i Universitetit “Berkley” në Kaliforni. Por kjo dispozitë nuk u votua të martën në senatin amerikan. Ky votim ishte i lidhur me një tjetër ligj tejet të diskutueshëm i cili mund të rrëzonte të quajturin “Don’t ask don’t tell”, politika në ushtrinë amerikane që i detyron homoseksualët të mos e deklarojnë orientimin e tyre seksual kur hyjnë në ushtrinë amerikane. Por kishte dhe kundërshti të tjera ndaj tij, thotë Aleks Bolton, gazetar i cili ndjek zhvillimet në Senat për Gazetën Hill. Disa konservatorë thonë se legjislacioni inkurajon kalimin e paligjshëm të kufirit në një kohë kur shumë amerikanë duan kontrolle më të forta. Ish kongresmeni republikan Tom Tancredo e quajti një plan të madh amnistie. Ata që po e njekin procesin ligjor thonë se nuk duket se Dream Act do të rishikohet nga kongresi përpara zgjedhjeve të nëntorit. Por ata thonë gjithashtu se lufta nuk ka mbaruar. Ndërkohë, të rinjtë që janë rritur në SHBA por nuk janë qytetarë të ligjshëm duhet të presin e shpresojnë, pe a ditur se çfarë iu sjell e ardhmja. thotë ky student pa dokumenta qëndrimi.